cyanic-selkie/wikianc huggingface dataset:
Julius Darmaatmadja
Biskop
To år etter ble han utnevnt til erkebiskop av Semarang på Java. I 1984 ble han dessuten ansvarlig for den katolske militærsjelesorg i landet, og valgt til president for Den indonesiske bispekonferanse. Dette verv innehadde han fra 1988 til 1997.
Kardinal
I 1994 kreerte pave Johannes Paul II ham til kardinal, og i 1996 ble han erkebiskop av Indonesias hovedstad Jakarta. Han deltok ved pavevalget i 2005. Den 7. januar 2006 overlot han av helsegrunner vervet som militærbiskop til erkebiskopen av Semarang, Ignatius Suharyo Hardjoatmodjo. Den 28. juni 2010 aksepterte pave Benedikt XVI hans fratreden av helsegrunner.
Verdens naturvernunion
Organisasjonen
IUCN sysselsetter mer enn 1000 personer i 40 ulike land – de fleste ved sekretariatet i Gland. Generalsekretær er (2022) Bruno Oberle.
Julius Darmaatmadja
Episkopalgenealogi
Hans episkopalgenealogi er:
Verdens naturvernunion
Fagkommisjonene
IUCN har seks fagkommisjoner som kartlegger jordas tilstand på sitt felt og forsyner medlemmene med kunnskap og gir råd om miljøspørsmål.
Kategorier for verneområder
World Commission on Protected Areas definerer følgende kategorier av verneområder:
Et område der samspillet mellom naturforhold og befolkning over tid har frambrakt et kulturlandskap med spesielle estetiske, økologiske eller kulturelle verdier, ofte med stort artsmangfold.
Lehe
Lehe kan bety flere ting:
Barbara Demick
Barbara Demick (1959–) er en amerikansk journalist.
Hun vokste opp i Ridgewood i New Jersey. Hun tok bachelorgrad i økonomisk historie fra Yale University og fikk stipend for å studere økonomisk journalistikk og næringslivsjournalistikk ved Columbia University.
I 1986 ble hun ansatt i The Philadelphia Inquirer, der hun blant annet var journalist i Washington, D.C. og New York. I 1993 ble hun avisens Øst-Europa-korrespondent med base i Sarajevo, der hun dekket blant annet Bosnia-krigen, som hun skrev flere prisbelønte artikler om. I 1997 ble hun Midtøsten-korrespondent for samme avis.
I 2001 gikk hun til Los Angeles Times og ledet etableringen av avisens kontor i Seoul. Hun gjorde seg bemerket for sine artikler om menneskerettighetsforhold i Nord-Korea. Hun har siden også vært korrespondent og leder for avisens kontor i Beijing, og korrespondent i New York. Hun har også skrevet for The New Yorker.
Gråsidemus
Gråsidemus (Myodes rufocanus) tilhører en gruppe mus som kalles klatremusgruppa. I Norge består denne gruppa av klatremus, rødmus og gråsidemus. De har bl.a. det til felles at de har rødbrun overside og ganske kort hale. Gråsidemusa har i motsetning til de to andre rent grå kroppssider, dessuten er den noe større og kraftigere. Voksne gråsidemus kan oppnå en vekt på ca. 60 gram, mens de mindre slektningene sjelden blir tyngre enn 40 gram.
Barbara Demick
Demick har også vært gjesteforeleser ved Princeton University og utgitt flere bøker.
Gråsidemus
Tilpasning
Gråsidemusa er tilpasset nordlige og høyereliggende strøk. Etter istiden vandret den inn i Norge fra nordøst og spredte seg sørover. Den er trolig den vanligste musearten i Nord-Norge. I Sør-Norge finnes den opp på snaufjellet til ca. 1200 meters høyde.
Forplantning
Den får normalt to til tre kull i løpet av sommerhalvåret. Vanlig kullstørrelse er fem-seks unger, men kull på opp til ti unger er registrert. Bestandene varierer sterkt og når en topp hvert tredje eller fjerde år i de såkalte «museår». I slike år går produktiviteten hos hunnene ned. Voksne hunner okkuperer et eget leveområde som de forsvarer mot andre voksne hunner.
Føde
Føden består for det aller meste av planter. Den har en variert diett, og spiser forholdsvis mer «grøntfor» og mindre frø enn de to slektningene. Den klatrer muligens ikke like godt som dem, og finner det meste av maten på bakken. Når den gnager bark av trær om vinteren, er det helst rothalsen like over bakken den går løs på. Den klatrer dog i busker og småtrær, hvor den kan ete både bark og blader.
Blåbærlyng er viktig mat om vinteren, og små hauger med avbitte blåbærris kan avsløre gråsidemusas tilstedeværelse når snøen smelter om våren.
Adferd
Gråsidemusa kan komme inn i hus om vinteren. Den kan være både nysgjerrig og lite sky. Den svømmer godt.
Nedgang i bestanden
På slutten av 1900-tallet ble det registrert en sterk nedgang i bestanden i Nord-Sverige. Bestandstoppene hvert tredje til fjerde år forsvant, og arten så ut til å forsvinne fra store områder. En teori går ut på at sur nedbør kan være årsak til dette.
Skyr
Skyr er et fettfritt meieriprodukt med lange tradisjoner i islandsk kultur. Produktet kan minne om yoghurt, men har en tykkere konsistens. Skyr har en litt syrlig melkesmak med et snev av gjenværende sødme, og leveres i smakstilsatte varianter på linje med fruktyoghurt for å øke sin appell hos forbrukerne.
Produksjon
Skyr blir produsert av skummet melk som blir pasteurisert ved høy temperatur og kjølt ned til ca. 35 grader. Deretter blir en blanding av melkesyrebakterier som er særegen for skyr tilsatt og melka blir satt til fermentering i 15–20 timer. Den fermenterte melka blir så varmebehandlet og deretter filtrert for å få ostestoffet ut. Til slutt gjennomgår ostestoffet enda en varmebehandling for å framstille det ferdige skyret.
Historie
Ordet skyr kommer fra norrønt skyr, som er en avledning av verbet skera (skjære) og har sammenheng med begrepet skjære seg (dvs. skille seg i myse og ostemasse). Etter gjeldende bokmåls- og nynorskrettskriving skal navnet på den norske varianten skrives skjør, mens den islandske varianten er normert til skyr i nynorsk.
Landnåmsmennene tok med seg skyr fra Norge da de bosatte seg på Island sist på 800-tallet. Siden den gang har kunnskapen om og tradisjonene med skyr blitt borte i det meste av Skandinavia, men lever i beste velgående på Island og deler av Vestlandet. Tradisjonen med hjemmelaget skyr/skjør holdt seg på nordvestlandet til midten av 1900-tallet.
Skyr er en populær ingrediens i islandsk mat, og serveres tradisjonelt kald, toppet med fløte og sukker. Det brukes også blant annet i en tradisjonell islandsk rett kalt hræringur (som betyr «røring») som består av omtrent lik mengde skyr og grøt. Det serveres ofte som dessert med syltetøy eller frukt, eller med korn til frokost. Retten holder seg godt uten kjøling, noe som gjør den til god proteinrik turmat. I dag selges det mer skyr enn yoghurt på Island, og en gjennomsnittlig islending åt per 2010 omkring ti kilogram skyr i året.
I 2009 lanserte Q-Meieriene den første norskproduserte skyr i norske dagligvareforretninger (på lisens fra islandske Mjólkursamsalan ) og fikk seinere registrert Skyr som varemerke for yoghurtliknende produkter i Norge. Patentstyret vedtok i 2018 å oppheve varemerkeregistreringen, men etter å ha klagd til Klagenemnda for industrielle rettigheter fikk Kavli/Q-meieriene beholde varemerket.
Magnitude
Magnitude (av latin: magnum) betyr størrelsesorden og brukes i vanlig engelsk dagligtale.
I Norge brukes uttrykket av astronomer om en skala som angir stjerners absolutte lysstyrke målt på overflaten av himmellegemet (ikke styrken på det lyset som er synlig fra jorden). Lavere magnitude-verdier representerer høyere lysstyrke. Et normalt menneskeøye kan ikke se svakere lys enn om lag +6.
Eksempler på magnitude-verdier for kjente himmelobjekter
Solen -26,7
Fullmånen -12,7
Venus (på sitt lyssterkeste) -4,4
Den internasjonale romstasjonen -2
Sirius (den lyssterkeste stjernen) -1,44
Pluto +14
Terje Sporsem
Terje Sporsem (født 17. mai 1976) er en norsk komiker fra Ålesund, bosatt på Kolbotn. Sporsem debuterte som standupkomiker på utestedet Christian Kvart i Oslo i 1996.
TV-produksjoner
I 2003 og 2004 ble han kjent for et større publikum da han var med på å lage den Jackass-inspirerte humorserien Judas, som gikk på TVNorge. Han har siden vært programleder for Grip mikrofonen, Skaperen, Zebra Grand Prix, Amatørenes aften og Artistgalla, vært deltaker i Skal vi danse og lagkaptein i panelprogrammet 9 av 10 nordmenn. I 2012 var Sporsem én av tre programledere i P4s radiofrokost.
Sporsem har stemmen til karakteren Mel i filmen Kjæledyrenes hemmelige liv som hadde premiere i juni 2016.
Den 2. juni 2018 deltok Sporsem i nostalgi-spørreprogrammet Tidsbonanza på NRK1 hvor han sammen med lagkamerat Maria Stavang vant dagens konkurranse.
I 2021 er Sporsem aktuell i NRK TV med sitt eget stand-up show fra 2017, Religion.
Sceneoppsetninger
Terje Sporsem har satt opp tre soloforestillinger: Mitt liv som Terje (2007), Krig (2012) og Religion (2017). Regissør for alle tre forestillingene var Per-Olav Sørensen. Sporsem ble nominert til Beste Standup under Komiprisen på NRK for alle showene, og ble tildelt stå-opp prisen i 2007 i forbindelsen med Mitt liv som Terje.
2021 har feirer Terje Sporsem 25 år som komiker med premieren på det nye soloshowet Absolute norsk som har premiere i hjembyen hans, Ålesund.
Sporsem har dessuten medvirket i oppsetninger som 100 år i rødt, hvitt og blått med blant annet Steinar Albrigtsen, Lisa Tønne, Heidi Gjermundsen Broch og Gustav Nilsen, Vi 3 er ikke Romeo og Julie, Sommerlatter og Grand Prix- musikalen Lykken er.
Sporsem har jobbet en del sammen med Ørjan Burøe. Sammen har de blant annet satt opp forestillingene «Tro håp og kjærringer» (Tjøme 2002) og «Nesten kjent fra tv» (Kragerø 2004).
Management
Sporsem er representert av humorbyrået Feelgood&iStage, der han også er en av medeierne. Firmaet er en sammenslåing av iStage Entertainment AS som Sporsem startet opp sammen med blant andre Nils-Ingar Aadne og Dag Sørås i 2014 og Feelgood Scene Film og TVs produksjonsselskap for live underholdning, Feelgood Scene.
Han er gift med Katrine Myrenget, datter av tidligere -spiller Kjell Myrenget, som han fridde til på direkten på P4 i oktober 2006.
Aaron Spelling
Aaron F. Spelling (født 22. april 1923, død 23. juni 2006) var en amerikansk film- og TV-produsent. Blant hans mest kjente produksjoner var Charlie's Angels, Beverly Hills 90210, Dynastiet og Starsky & Hutch. I tillegg produserte han den kjente TV 2-serien Den syvende himmel i ti sesonger. Det er også spilt inn en ellevte sesong som er dedikert til minne om Spelling.
Lovehatehero
LoveHateHero er et post-hardcore band fra Los Angeles, California. De er signert til Ferret Records og har gitt ut tre album, Just Breathe i mai 2005, og White Lies i februar 2007 og nylig Amerika Underwater.
Aaron Spelling
Spelling var far til skuespillerne Victoria Davey Spelling (Tori Spelling) og Randall Gene Spelling (Randy Spelling). Han bodde i Holmby Hills i Los Angeles. Hjemmet hans var den største eneboligen i California. Han har fått en stjerne på Hollywood Walk of Fame.
Lovehatehero
De har turnert med band som Chiodos, Eighteen Visions, Funeral for en kollega, han Legend og It Dies Today. [3] De opptrådte på Black on Black tur med Escape the Fate, Blessthefall, Before Their Eyes, og Dance Gavin Dance. I løpet av oktober og november 2007 samarbeidet LoveHateHero en tur med So They Say, som ble støttet fra National Product, Tokyo Rose, og Before Their Eyes.
De spilte på Vans Warped Tour 2009 i Seattle, Portland, Fresno, San Francisco, Sacramento og San Diego arenaer.
Bandet har nylig sluppet sitt nye album og det har totalt ti spor, med tittelen Amerika Underwater. Noen av de nye sporene er kalt «Echoes», «America Underwater», «Saints and Sinners», "«Blood, Sweat And Tears», «Trying To Forget» og «Too Little Too Late».
Bandet har gjort en innsats for å støtte flere veldedige organisasjoner. Mens de var på 2009 Vans Warped Tour signerte de autografer for Music Saves Lives og de hadde samarbeid med mange andre hjelpeorganisasjoner på turen.
Yousuf Gilani
Yousuf Gilani (født 1972) er en norsk lokalpolitiker i Drammen. Gilani er født og oppvokst i Norge, med pakistansk bakgrunn. Han tok lærerutdanning fra Høgskolen i Vestfold og har tatt første avdeling jus. Hans opptreden i og utenfor politikken gjennom en årrekke har gjort ham til en svært omstridt person i lokalsamfunnet.
Politisk karriere
Han var medlem av formannskapet i perioden 2003 – 2007 og var nestleder for Bystyrekomité byutvikling og kultur 2011-2015. Gilani ble valgt inn i Drammen bystyre for sin tredje periode for Arbeiderpartiet i 2007. Dagen etter valget uttalte han til media at årsaken til at en stor andel (8 av 15) innvalgte Ap-representanter hadde ikke-vestlig innvandrerbakgrunn var en kampanje hvor mange med innvandrerbakgrunn hadde kumulert kandidater med samme bakgrunn som dem selv. Senere viste det seg at dette skjedde etter at stemmer var kjøpt av folk fra rusmiljøet. Gilanis navn stod på de omdiskuterte stemmesedlene politiet bekreftet at slektninger av han hadde distibuert, men Gilani ble aldri siktet. Han ble deretter presset til å melde seg ut av Arbeiderpartiet.
I 2009 meldte han overgang til Venstre etter å ha fungert som uavhengig representant i Drammen bystyre fra 2007.
En gruppering i Europaparlamentet, Alliansen av liberale og demokrater for Europa (ALDE), tildelte Gilani i 2014 årets «Leader Award»-pris. Gilani fikk utmerkelsen for sitt arbeid med bekjempelse av terrorisme og sitt arbeid i lokalsamfunnet. Han ble innvalgt i Drammen bystyre for femte gang ved kommunevalget i 2015. Etter kommunevalget i 2015 ble han valgt til varaordfører i Drammen.
I 2016 stormet det igjen rundt Gilani, da det ble kjent at flere av hans familiemedlemmer var involvert i en større korrupsjonssak knyttet til eiendom. Gilani benektet all kjennskap til saken, men i 2017 ble han selv siktet for ulovligheter i en byggesak, og for ID-tyveri. Gilani vedtok en bot for dette.
Pioneer 11
Pioneer 11 var det andre romfartøyet til å utforske Jupiter og det ytre solsystemet, og var det første til å utforske Saturn.
Romfartøyet ble sendt ut fra Cape Canaveral den 5. april 1973.
Yousuf Gilani
Privatliv
Gilani ble i 2001 dømt til fem måneders ubetinget fengsel for vold mot sin svoger, som på sin side skal ha utsatt hans søster for mishandling. Gilani ble også idømt saksomkostninger. I perioden før voldsdommen hadde han selv vært en sentral skikkelse i antivoldsorganisasjonen Non Fighting Generation.
Gilani har også vært en profilert skikkelse i norsk cricket, både som ekspertkommentator i media og styremedlem i cricketforbundet. Omfattende økonomisk rot førte til at Idrettsforbundet i 2016 kastet styret Gilani satt i.
Lokalvalg
Lokalvalg eller regionalvalg er valg som skjer på et lavere administrativt nivå enn nasjonalt. Politisk myndighet det velges til, administrativt nivå og valgsystem varierer avhengig av hvilken stat det gjelder. I føderale stater vil vanligvis lokale valg være av større betydning enn i enhetsstater der den politiske makten er mer sentralisert.
Europa
Ved lokalvalget i Ukraina i 2015 var det 132 partier velgerne kunne stemme på. Bare 12% av velgerne sa at de forstod valgsystemet, og oppslutningen ved valget var under 50%. Likevel ble lokalvalget sett på som svært viktig fordi det befestet maktforholdet mellom blokkene i landet.
I Storbritannia brukes forskjellige valgordninger i forskjellige regioner. I England og Wales brukes flertallsvalg av typen «first past the post». I Nord-Irland og Skottland brukes single transferable vote. Til ordførervalg i London og andre byer med direkte ordførervalg brukes en form for instant-runoff vote med bare to runder som britene kaller «supplementary vote».
I Sverige avholdes lokalvalg samtidig med riksvalg, noe som ser ut til å gi høyere valgoppslutning, men lavere bevissthet rundt lokal- og regionalvalget. I England og Tyskland avholdes valget på forskjellige dager i forskjellige regioner, mens Norge har alle lokalvalg på samme dag.
I Norge
Lokalvalgene i Norge består av to valg. Det første valget er kommunevalget hvor man velger kommunestyrerepresentanter. Det andre valget er fylkestingsvalget, hvor man velger representanter til fylkestinget. I Oslo er kommunestyret og fylkestinget samme forsamling, og der velger man i lokalvalget også representanter direkte til bydelsutvalg.
Norske borgere, som er eller har vært folkeregistrert i Norge og ikke har mistet stemmeretten if. grunnlovens §53 har stemmerett. Det samme gjelder utenlandske statsborgere som har bodd i Norge de siste 3 årene, samt statsborgere i andre nordiske land som har vært bosatt i Norge senest 30. juni i valgåret.
Alle registrerte norske politiske partier, eller grupperinger som har samlet 500 underskrifter i fylket eller minst 2% av de stemmeberettigede i en kommune, kan stille valgliste i landets kommuner og fylkeskommuner. Valglisten må leveres før kl 12. den 31. mars i valgåret.
Tyskland
Lokalvalg i Tyskland (tysk: Kommunalwahl) er hjemlet i landets grunnlov kalt Grundgesetz, Art. 28. Valget holdes i kretser og kommuner. Lokale folkevalgte forsamlinger blir valgt etter grunnprinsippene om alminnelige, frie, hemmelige, like og direkte valg. Valgene blir regulert av delstatenes lover. Dette innebærer at valglovene er forskjellige i ulike deler av Tyskland. Sperregrensen på 5 % som gjelder for valg til bl.a. Forbundsdagen er i enkelte områder satt lavere eller helt borte. Valgperioden er fra fire til sju år. Den nedre aldersgrense er i noen områder 16 år. Utlendinger med statsborgerskap i en EU-stat har også stemmerett i henhold til Grundgesetz, Artikkel 28.
Aldersgrensen for stemmerett er 16 år i følgende delstater:
Ved kommunalvalgene kan det også forekomme andre lister, såkalte Rathausparteien (norsk: rådhuspartier), som ikke er knyttet til partier representert i Forbundsdagen eller delstatsforsamlingen. Vanligvis gjelder det krav om at slike lister skal være støttet av et antall underskrifter.
Andre land
Namibia har regionalvalg der de stemmer på personer og lokalvalg der de stemmer på partier. Registrerte velgere som har bodd i en kommune i ett år kan stemme.
Professionshøjskolen UCC
Professionshøjskolen UCC er en dansk høgskole som ble dannet ved en fusjon av CVU Storkøbenhavn, CVU København & Nordsjælland og Frøbelseminariet.
Fra 1. januar 2008 har disse tre organisasjonene gått sammen i en flerfaglig utdanningsorganisasjon hvis primære oppgave er å tilby profesjonsbachelorutdannelser og etter- og videreutdannelse til den offentlige og private sektor. Opprinnelig var navnet Professionshøjskolen København – University College Copenhagen.
Ann Radcliffe
Ann Radcliffe (født 9. juli 1764, død 7. februar 1823) var en engelsk forfatter, kjent som en av pionerene for den gotiske romanen, særlige den kvinnelige.
Professionshøjskolen UCC
Profesjonsbachelorutdannelser
Høgskolen tilbyr syv forskjellige profesjonsbachelorutdannelser:
Etter- og videreutdannelse
Professionshøjskolen UCC tilbyr kurs, diplomutdannelser og andre kompetansegivende etter- og videreutdannelser innenfor det pedagogiske og sunnhetsfaglige område samt innenfor ledelse og veiledning.
Ann Radcliffe
Bakgrunn
Ann Radcliffe ble født i Holborn i London som eneste datter av William og Ann Ward. 22 år gammel ble hun gift med journalisten og redaktøren William Radcliffe. Samlivet var barnløst, og Ann ble oppmuntret av mannen til å begynne å skrive fortellinger.
Tamra
Tamra (arabisk: ; hebraisk: eller ) er en israelsk-arabisk by i Norddistriktet i Israel. Byen ligger ved Galilea-åsene, 5 km nord for byen Shefa-'Amr og rundt 20 km øst for Akko. Navnet betyr daddelpalme på arabisk, og er et vanlig navn i den arabiske verden.
Ann Radcliffe
Forfatterskap
I 1789 gav hun ut romanen The Castles of Athlin and Dunbayne. Her slo hun an tonen for mye av sitt seinere forfatterskap: en uskyldig, men heroisk ung kvinne finner seg hensatt til en skummel borg, bebodd av en enda mer mysteriøs baron med en mørk fortid.
Fortellingene hennes ble umåtelig populære blant den engelske overklassen og den voksende middelklassen – særlig hos kvinnene. Seinere romaner omfatter A Sicilian Romance (1790), The Romance of the Forest (1791), The Mysteries of Udolpho (1794), og The Italian (1796). I 1795 gav hun ut reiseberetninga A Journey Through Holland and the Western Frontier of Germany
Tamra
Historie
Tamra ble okkupert av israelske styrker i den arabisk-israelske krig i 1948 som en del av Operasjon Dekel. Byen vokste rask i løpet av Israels første år som en nasjon fordi palestinske flyktninger fra nærliggende ødelagte landsbyer som al-Birwa og al-Duman kom hit. En stor prosentandel av byens åkerland ble konfiskert av israelske autoriteter og fordelt til samarbeidspartnere innen landbruk og nærliggende jødiske bosetninger slik som Mitzpe Aviv. Tamra oppnådde lokalstyrestatus i 1956 og bystatus i 1996.
Ann Radcliffe
Forfatterskap
Radcliffes romaner ble sjangerdannende for den romanenformen som er blitt kalt den gotiske. Radcliffe sjøl hadde førstehånds kjennskap til det engelske landskapet og dets herregårder. En av hennes sterke sider er miljøskildringene. Hun viser også en imponerende evne til å la det mysteriøse og overnaturlige falle innafor grensene av det som kan forklares ad naturlig veg. Mange av hennes etterliknere på 1800-tallet hadde ikke samme sikre evne til miljøskildring og plot, slik at mye av den gotiske fiksjonsprosaen ytrer seg som banaliserte versjoner av Radcliffe, med sine usannsynligheter og skrekkeffekter.
Tamra
Demografi
Ifølge Israels statistiske sentralbyrå (CBS) hadde byen 26 500 innbyggere i 2006. Majoriteten – 99,6 % – av befolkningen var arabisk (muslimer), og det var ingen merkbar jødisk befolkning. (Se også Israels demografi.)
Ann Radcliffe
Innflytelse på senere forfattere
I Maria Edgeworths roman Belinda (1801), bemerker lady Delacour om Clarence Herveys brev, «Here, my love, if you like description… here is a Radcliffean tour along the picturesque coasts of Dorset and Devonshire.» Tilsvarende skrev Victor Hugo i Les Misérables (De elendige) i henhold til den engelske oversettelsen: «…in the night there would be people who would pillage the isolated houses in the deserted quartiers of Paris (in this the imagination of the police was recognized, that Anne Radcliffe mixed with government)…»
Tamra
Sport
Byens største fotballag, Hapoel Bnei Tamra, spiller i Liga Artzit, tredjedivisjon innen israelsk fotball, etter at de rykket opp fra Liga Alef i 2006. De mindre klubbene Hapoel Tamra og Maccabi Tamra spiller i Liga Bet, femtedivisjon.
Ann Radcliffe
Innflytelse på senere forfattere
Den franske forfatteren Paul Féval (père) benyttet forfatteren Radcliffe som en av sine litterære figurer i romanen La Ville Vampire (1867). Tilsvarende er Radcliffe portrettert i filmen Becoming Jane (2007) av Helen McCrory hvor hun møter Jane Austen og oppmuntrer henne til å forfølge en karriere som forfatter. Det er dog ingen historiske bevis for et slikt møte, selv om Radcliffes verker åpenbart hadde en innflytelse på Austens litterære utvikling.
Betydning for andre forfattere
Ann Radcliffes verker påvirket:
Fernando Sor
Josep Ferran Sorts i Muntades (født 14. februar 1778 i Barcelona, død 10. juli 1839 i Paris) var en spansk gitarist og komponist. Han er mest kjent for sine klassiske gitarstykker, men han har også laget stykker til opera og ballett. For sin innsats for balletten fikk han tittelen Cendrillon.
Sors verker ble utgitt i mange land, derfor er navnet hans skrevet på mange måter, blant annet: Joseph Fernando, Macari Sors, Fernando Sor, Ferran Sor, Ferdiand og Ferdinando Sor.
Bakgrunn
Han vokste opp i Barcelona, og kom fra en relativt velstående familie. I familien hans var det en tradisjon at mennene ble soldater, og dette hadde Sor også tenkt å bli, men en dag tok faren hans han med på en italiensk opera, og da ble han betatt. Han forelsket seg i musikken, og forlot tanken om å gå inn i militæret. Faren til Fernando introduserte også sønnen sin for gitar, som på denne tiden ble regnet som et dårlig orkesterinstrument.
Sor studerte musikk i klosteret Santa Maria de Montserrat, som ligger på et fjell i nærheten av Barcelona. Etterhvert døde faren og da hadde ikke familien råd til at Fernando skulle gå på skolen, så da måtte han slutte. Det var i dette klosteret at Fernando skrev sine første stykker.
Karriere
Fernando holdt en del konserter i Europa, blant annet i England, Paris, Berlin og Warszawa. Tidlig på 1800-tallet var ikke gitar så vanlig i England, derfor satte Fernando Sor et merke etter seg som gitarist. På den tiden ble han regnet som verdens beste gitarist, og sangene han skrev har blitt brukt mye etter hans død. I Spania fikk han kallenavnet «Beethoven på gitar».
I 1823 flyttet Sor til Moskva. Da det nye Bolsjojteateret ble åpnet den 6. januar 1825 var det blant annet med Sors' ballett Cendrillon. Dessuten komponerte han balletten Hercules et Omphale til tsar Nikolais kroning og en sørgemarsj til tsar Aleksanders begravelse i St. Petersburg.
Høsten 1826 vendte han tilbake til Paris, der han døde etter lengre tids sykdom av tungekreft i 1839.
Han ble begravet på Cimetière de Montmartre.
Gitar - solo
(französisches Volkslied Marlborough s’en va-t-en Guerre)
Engelsk 1. divisjon 1929–30
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1929–30:
Referanser
1929–30 in English football
Jason James Richter
Jason James Richter (født 29. januar 1980 i Medford i Oregon) er en amerikansk skuespiller. Da han var tre år gammel flyttet familien hans og han til Hawaii, der et japansk TV-selskap oppdaget ham, og fikk ham med på tre TV-show. I 1989 flyttet familien hans tilbake til Los Angeles, der han kunne fortsette karrieren. Han ble valgt ut blant 4 000 andre, til å spille rollen som Jesse i Free Willy.
Christophe Laurent
Christophe Laurent (født 26. juli 1977 i Mende) er en profesjonell fransk landeveissyklist.
Franco Pellizotti
Franco Pellizotti (født 15. januar 1978 i Latisana) er en italiensk syklist.
Pellizotti begynte å sykle profesjonelt i 2001 for Alessio.
Like før Giro d'Italia 2010 ble han utestengt på grunn av uregelmessigheter i sitt biologiske pass, men ble klarert av italienske dopingmyndigheter i oktober. UCI anket til CAS, og fikk medhold, og utestengelsen gjaldt til mai 2012.
Han la opp etter 2018-sesongen.
Ryktet (album)
Ryktet er et musikkalbum med Trang Fødsel. Albumet ble utgitt den 10. juni 2011.
Nicolas Poussin
Nicolas Poussin (født 15. juni 1594 i Les Andelys i Frankrike, død 19. november 1665 i Roma) var en fransk maler. Han tilbrakte den største delen av sin karriere i Roma (der han ble favorisert av pave Urban VIII), med unntak av en kort periode da kardinal Richelieu beordret ham til Frankrike for å være kongens førstemaler.
Karriere
Han er sentral innen landskapsmaleri og regnes som grunnleggeren av det franske klassisistiske maleriet på 1600-tallet, og arbeidene hans preges av en høy grad av klarhet og orden. Han hevdet at fargen hadde en dekorativ verdi i et maleri og var av mindre betydning enn de mer formelle bestanddelene tegning og komposisjon, hvilket tilfredsstiller intellektet istedenfor følelsen. Denne holdningen kom senere til å kalles for poussinisme. Ut ifra den antikke kunsten og den italienske renessansen utførte Poussin religiøse og mytologiske historiemalerier, portretter og landskaper. Han ble den viktigste referansen for senere franske klassisister som Jacques-Louis David. På tross av at Poussin virket i barokken, kjennetegnes bildene hans av renessansens vektlegging av linjen, tegningen og intellektuelle ordensprinsipper fremfor barokkens dramatiske fargebruk og emosjonelle patos.
Et in Arcadia Ego
Hyrdene i klassisk holdning står ved en sarkofag og tyder innskriften Et in Arcadia Ego («Også i Arkadia er jeg»); det vil si at også døden er nærværende i denne stille og harmoniske hyrdeidyllen. Ingen klassisk kilde til innskriften er kjent. Disse fyndige ords klassiske konsentrasjon og beherskning fremhever lignende egenskaper i maleriet og fører til et fullendt uttrykk for hans melankoli over gledens flyktighet.
Landskapet i mildt morgenlys, hvor horisonten markeres av et massivt berg, som kanskje symboliserer bestandighet, motsvarer Poussins klassisistiske ideal. Som et av kunstnerens fremste mesterverk har denne berømte forgjengelighetens elegi hatt en stor innflytelse på landskapsmalerier deretter.
Robin Schaefer
Robin Schaefer (født 1969) er politioverbetjent ved Analyse- og registerseksjonen i Fellesoperativ enhet ved Hordaland politidistrikt. Schaefer ble offentlig kjent som varsler i forbindelse med den såkalte Monika-saken. I 2015 ble han tildelt Fritt Ords Pris for sin «… modige innsats for å avdekke kritikkverdige forhold i norsk arbeidsliv.»
I januar 2014 varslet Schaefer ledelsen ved Hordaland politidistrikt om det han oppfattet som alvorlige svakheter ved etterforskningen av åtte år gamle Monika Sviglinskajas død. Saken var ett og et halvt år tidligere blitt henlagt som selvdrap. Robin Schaefers kritikk av etterforskningen ble avvist av ledelsen. Han tok kontakt med morens bistandsadvokat Stig Nilsen, en kontakt som er blitt fremholdt som avgjørende for at saken ble gjenåpnet i mai 2014.
I februar 2015 ga han ut boken ''Monika-saken. Min historie - fra drapsetterforsker til varsler'', der han blant annet beskriver hvordan han ble bedt om å holde sine innvendinger for seg selv og fikk beskjed om å holde seg helt unna saken.
Tidligere var Schaefer etterforsker ved Spesialseksjonen for etterforskning av vold og sedelighetssaker. Han har gjennomført videreutdannelse i etterforskning av vold og drap og lederkandidatutdannelse ved Politihøgskolen. Schaefer har lang operativ erfaring i ulike avdelinger og har vært i FN-tjeneste som livvakt. Han har tidligere hatt permisjon fra politiet og jobbet som rådgiver innen sikkerhet og beredskap i oljeindustrien på land og i Nordsjøen.
Utmerkelser
Han har fått ildsjelprisen 2015 av Politiets Fellesforbund.
Schaefer ble også kåret til «Årets navn» av VG i desember 2015.
Amnesty Student Bergen tildelte i oktober 2016 Schaefer sin Menneskerettighetspris for 2016 under Menneskerettighetsuken i Bergen.
Jan Erik Skog
Jan Erik Skog (født 1945) er pensjonert elektriker og tidligere tillitsvalgt i Unibuss fra selskapet ble etablert i 1997 og frem til 2009. I 2015 ble han tildelt Fritt Ords pris for sin «... modige innsats for å avdekke kritikkverdige forhold i norsk arbeidsliv.».
Fra 2000 til 2009 varslet Skog som de ansattes representant i styret, direkte og via andre, Unibusskonsernet, kommunerevisjonene i Oslo og kontrollutvalget i Oslo kommune om en rekke kritikkverdige forhold i Sporveisbussene (Unibuss) og Oslo Sporveier (KTP), blant disse flere tilfeller av korrupsjon, i form av grove overfaktureringer, betalte smørereiser og innkjøpsavtaler inngått med personer nært knyttet til ledelsen.
Skog holdt fast ved at forholdene måtte undersøkes, til tross for at omfattende dokumentasjon levert i perioden ikke ble fulgt opp. Han har beskrevet perioden som vanskelig.
I 2009 rullet tysk politi opp en større korrupsjonssak hos bussprodusenten MAN. I en dom fra München sommeren 2011, kom det frem at saken hadde forgreninger til Norge og Unibuss, ved at ledende personer i MAN-konsernet utbetalte 1,1 og 3,2 millioner kroner til henholdsvis en tidligere innkjøpssjef og teknisk sjef i Unibuss. Som motytelse skal de to ha sørget for at MAN gikk seirende ut av en anbudskonkurranse om levering av busser i 2004 og 2005.
Først da denne dommen forelå, ble korrupsjonsanklagene tatt på alvor.
Jan Erik Skogs varsling resulterte i opprullingen av en av de mest omfattende korrupsjonssakene i Norge i nyere tid. Seks hovedmenn i Unibuss-saken ble i desember 2014 dømt til fengsel i til sammen 23 år. Alle dommene er anket, til dels bare over straffutmålingen.
Viktor Sjasjerin
Han toppet adelskalenderen i to perioder. Første gang fra 17. mars 1983, da han detroniserte Eric Heiden, til 28. februar 1983, og andre gang fra 23. mars 1984 til 15. februar 1987 (totalt 1,345 dager). I mellomtiden hadde landsmannen Andrej Bobrov toppet adelskalenderen, som den første med under 160 poeng.
Chengde
Chengde (kinesisk: 承德; pinyin: Chéngdé; Wade-Giles: Ch'éng-té; tidligere kalt Rehe eller Johol) er en kinesisk storby i provinsen Hebei ved Kinas kyst mot Gulehavet. Den er en by på prefekturnivå. Befolkningen innen bygrensene anslås (2004) til 442 000, men hele prefekturet har 3,53 millioner innbyggere.
Chengde ligger nord for den kinesiske hovedstaden Beijing og er mest kjent som sommerresidens for keiserne under Qing-dynastiet.
Historie
Chengde het tidligere Rehe (Jehol) og var hovedstad for den tidligere provinsen Rehe.
Qing-dynastiets keisere begynte å bygge seg sommerpalass der på 1700-tallet, og det bestod til slutt av et anlegg med store parker med innsjøer, pagoder og palassbygninger. Utenom anleggets murer ble det reist åtte ytre templer som hver ett skulle reflektere forskjellige byggestiler i det kinesiske rike. Særlig oppmerksomhet fra besøkende får Putuo-Zongcheng-tempelet (普陀宗乘, Pǔtuó Zōngchéng), som er inspirert av Potalapalasset i Lhasa (Tibet), og Puletempelet, som er inspirert av Himmeltempelet i Beijing. Sommerpalasset og templene i omgivelsen ble i 1994 oppført på UNESCOs liste over Verdens kulturarv.
Samferdsel
Vei- og jernbaneforbindelsene til Beijing er gode. Motorveien fra Beijing til Chengde ble helt ferdig i 2006.
Jonas Nilsson
Jonas Nilsson (født 7. mars 1963 i Hedemora) er en svensk tidligere alpinist.
Chengde
Samferdsel
Kinas riksvei 101 går gjennom området. Den begynner i Beijing og fører via blant annet Chengde til Shenyang.
Jonas Nilsson
Han kjørte i verdenscupen fra 1983 til 1992, og gikk til topps i to slalåmrenn. Under VM 1985 i Bormio ble han overraskende verdensmester i slalåm.
Chengde
Administrative enheter
Byprefekturet Chengde har jurisdiksjon over 2 distrikter (区 qū), ett gruvedistrikt (矿区 kuàngqū), 5 fylker (县 xiàn) og 3 autonome fylker (自治县 zìzhìxiàn).
Cyril Lemoine
Cyril Lemoine (født 3. mars 1983 i Tours) er en tidligere profesjonell fransk landeveissyklist. Han la opp etter 2022-sesongen.
Kavala (prefektur)
Kavala (gresk: Καβάλα, Kavála) var et prefektur i Hellas i periferien Øst-Makedonia og Thrakia. Hovedstaden i prefekturet er byen Kavala. Prefekturet inkluderer også øyen Thasos. Elven Nestos renner i øst. Kavala er det østligste prefekturet i gresk Makedonia. Det høyeste punktet er Pangaion på 1 957 moh.
Geografi
Fjellene Pangaion ligger i vest og på Thasos finner en Ypsariofjellene. De nordlige områdene, særlig ved Karantere er øde og folketomme. Kavala grenser til prefekturene Serres i vest, Drama i nord og Xanthi i øst, mens Trakiahavet ligger i sør. Dyrkbar mark finner en langs kysten, i nordlige og østlige områder, samt på øya Thasos.
Klima
Store deler av prefekturet har middelhavsklima, inkludert øya Thasos. I høyereliggende områder er klimaet mer kontinentalt med kalde vintre.
Mellombølge
Mellombølgen (MF) dekker radiofrekvensområdet mellom 300 kHz og 3000 kHz. Om kvelden og natten reflekteres signalene i ionosfæren og kan rekke langt, ofte over det meste av kontinentet det sendes fra. Mellombølgen har derfor vært mye brukt til kringkasting og til skipsradiosamband. Mellombølgen blir ofte referert til den delen av MF-frekvensområdet (300–3000 kHz) hvor vi finner kommersiell AM-kringkasting. Disse kringkasterne har konsesjon på frekvensene mellom 525 kHz til 1615 kHz (1705 kHz i Nord-Amerika, Australia og deler av Syd-Amerika.)
Fram til slutten av 1970-årene hadde mange norske byer mellombølgesendere som sendte NRKs programmer. De eneste norske mellombølgesendere i 2023 er Longyearbyen som sender på 1485 kHz og Bergen Kringkaster på 1314 kHz.
Skunker
Skunker eller amerikanske skunker (Mephitini, Mephitinae) er ei gruppe med stinkdyr (Mephitidae) som består av ti arter fordelt i de tre slektene Conepatus (tryneskunker), Mephitis (hette- og stripeskunker) og Spilogale (flekkskunker), alle endemiske for Amerika.
Fylogeni
Trærne nedenfor er i henhold til Nyakatura og Bininda-Emonds, (2012). De viser slektsforholdet mellom (A) eksisterende linjer og (B) eksisterende og utdødd linjer. Av de eksisterende linjene var trolig stinkgrevlinger (Mydaus) den først som skilte lag med hovedlinjen, noe som styrker teorien om at familien oppsto i Eurasia.
A:
B:
Diagnose: Mord
Diagnose: Mord (orig: Diagnosis Murder) er en amerikansk krimserie som gikk på CBS fra 1993 til 2001. Serien handlet om den kriminteresserte legen dr. Mark Sloan (Dick Van Dyke). Han havner stadig opp i kriminalsaker trigger hans etterforskningsiver. Andre sentrale roller ble spilt av Barry Van Dyke, Victoria Rowell og Scott Baio. Serien ble skapt av Joyce Burditt.
Serien gikk på TVNorge fra midten av 1990-tallet fram til begynnelsen av 2000-tallet.
Diagnose: Mord var en spin-off fra Jake and the Fatman.
Det ble i perioden 1992 til 2002 produsert fem TV-filmer av serien. Tre av dem før seriens oppstart og to etter at den ble avsluttet. Det ble også skrevet åtte bøker i etterkant av serien, alle av Lee Goldberg som var executive producer for serien.
Jákup Mikkelsen
Han er sønn av byggmester Sámal Mikkelsen og hustru Esther Hansen. Han gikk Føroya Læraraskúli og underviste deretter i folkeskolen i Klaksvík. I 1996 gikk han sammen med Sankey Joensen og sin bror Jóannes Mikkelsen om å kjøpe grossistfirmaet J.F. Kjølbro Heilsøla, hvor han ble daglig leder. Firmaet driver grossistvirksomhet og agentur i matvarer og har 12 ansatte. Mens Jákup Mikkelsen har skjøttet politiske verv, har hans hustru Ester Mikkelsen fungert som daglig leder.
Mikkelsen var medlem av kommunestyret i Klaksvík fra 1984 til 1992. Han møtte som varamann på Lagtinget for Færøyenes statsminister Anfinn Kallsberg fra 2002 til 2004, deretter for innenriksminister Jógvan við Keldu frem til 2005, mens det ennå var valgkretser ved lagtingsvalgene. Mikkelsen var valgt fra Norðoyar. Ved lagtingsvalget i 2008 ble valgkretsene avskaffet, og Mikkelsen ble innvalgt på eget mandat og valgt til formann i Lagtingets velferdskomité og formann i Fólkaflokkurins lagtingsgruppe.
Ved regjeringsdannelsen etter valget i 2011 ble han utnevnt til fiskeriminister. Det ble reist spørsmål ved hans habilitet, ettersom hans svoger Hanus Hansen var en stor fiskebåtreder, men en juridisk betenkning fant Mikkelsen habil. Han valgte likevel å fratre i 2012 og ble formann i Lagtingets utenrikskomité og formann i partiets lagtingsgruppe.
Thomas Rogne
Thomas Pauck Rogne (født 29. juni 1990) er en norsk fotballspiller som spiller for den svenske klubben Helsingborgs IF.
Han spilte aldersbestemt for Lommedalen, Helset og Bærum. Rogne startet seniorkarrieren i Stabæk, og debuterte i Eliteserien i 2007. I februar 2008 røk han korsbåndet i en treningskamp på La Manga, og mistet dermed hele 2008-sesongen.
Den 19. januar 2010 signerte han en 3 1/2-årskontrakt med Celtic FC i Scottish Premier League. Han fikk sin debut for Celtic 10. februar 2010 da han kom inn som innbytter for Glenn Loovens i en kamp de vant 2-0 over Hearts. Han var i startoppstillingen for første gang for Celtic hjemme mot Dundee United 20. februar 2010, i en kamp Celtic vant 1–0, men ble byttet ut på grunn av skade. Han startet også i neste kamp, borte mot Dundee United, men ble også her byttet ut på grunn av skade.
Landslaget
Han debuterte 29. februar 2012 for i en privatlandskamp mot  i Belfast, hvor Norge vant 3–0.
Københavns Roklub
Københavns Roklub ble stiftet 20. oktober 1866 som Handels- og kontoristforeningens Roklub, men skiftet i 1880 navn til Københavns Roklub. Klubben ble stiftet som den andre roklub i Danmark, en måned etter Danmarks eldste roklubb, Roforeningen Kvik.
Fylkesvei 4508
Fylkesvei 4508 går mellom Hommersåk og Eikelivatn i Sandnes kommune.
Københavns Roklub
Københavns Roklubs første båthus lå på Appelbys Plads på Christianshavn, litt syd for den nåværende Langebro. I 1884 ble et nytt båthus innviet i Tømmergraven, hvor Politigården i dag ligger. Det første båthus på Sjællandssiden ble innviet i 1902. Klubbens nåværende båthus, beliggende tett på Fisketorvet, på Vesterbro i København, ble innviet i 1941 i forbindelse med klubbens 75-årsjubileum og klubbens robasseng ble bygget i 1950.
Da Danmarks Idræts-Forbund ble stiftet i 1896 ble Eugen Schmidt fra Københavns Roklub DIFs første formann. I 1896 deltok Schmidt som en av tre danske aktive ved OL i Athen. Han deltok på 100 meter, hvor han ble slått ut i de innledende heat samt i rifleskyting over 200 meter, hvor det ble til en 12.-plass.
I OL-1900 i Paris ble Schmidt olympisk mester i tautrekking med et lag bestående av tre dansker og tre svensker. I OL-1912 i Stockholm var han leder for de danske roere. Københavns Roklub var i over 100 år en klubb kun for menn, men etter noen års diskusjoner ble det vedtatt på generalforsamlingen i 1975 at kvinner også skulle ha adgang til klubben.
Eksterne lenker
Københavns Roklub nettsted
Nanjingtraktaten
Nanjingtraktaten (kinesisk: 南京條約, pinyin: Nánjīng Tiáoyuē) avsluttet Første opiumskrig mellom Storbritannia og Qing-Kina. Den regnes i kinesisk historieskriving og kultur som den første av de såkalt ulikeverdige traktater som ble påtvinget Kina i kolonitiden.
Undertegnelsen
Traktaten ble gjort ferdig den 29. august 1842 på Yangtseelven ved Nanjing, ombord på det britiske krigsskipet Cornwallis av forhandlerne Qiying og Sir Henry Pottinger, og deretter undertegnet samme dag i tempelet på Løvehodehøyden like ved. Ti måneder etter ble det formelt billiget dronning Victoria og ratifisert av Daoguang-keiseren i Hongkong. Traktaten sikret britene en rekke rettigheter. Særlig profitabel for dem var retten til å drive handel med opium. Dette var en handel som medførte sosiale onder som sterkt skadet Keiserdømmet Kinas velferd og utvikling. Kineserne så seg tvunget til å gå med på avtalen, ettersom de ikke hadde militære muligheter til å motstå seierherrene fra opiumskrigen.
Handelsliberalisering
En sentral bestemmelse i traktaten foreskrev at kineserne åpnet en rekke havner for fri britisk handel. Det gjaldt havnebyene Kanton, Xiamen (Amoy), Fuzhou, Ningbo og Shanghai (Art. 2). Helt spesifikt avviklet traktaten kantonsystemet, som hadde pålagt handelen over Kanton en rekke innskrenkelser:
Hongkong
I artikkel 4 av Nanjingtraktaten ble England tilerkjent eiendomsrett til evig tid over Hongkongøya.
Pengebetalinger
Videre forpliktet Kina seg til å betale England i alt 21 millioner sølvdollar. Derav var
Betalingen skulle følge i fire rater frem til 1845. Dersom betalingsfristene ble oversittet utløste det forsinkelsesrenter på 5 % p.a. (Art. 7).
Som motytelse forpliktet de britiske stridskrefter seg til å trekke seg tilbake fra Nanjing og Keiserkanalen så snart første rate var innbetalt. Men det okkuperte Zhoushan ville ikke bli oppgitt før krigserstatningene var fullstendig betalt (Art. 12).
Annet
I Art. 8 og 9 forpliktet Qing-regjeringen seg til å løslate alle fengslede britiske borgere og til ubetinget amnesti for alle kinesiske borgere som hadde bodd blant, handlet med eller ytet tjenester overfor britene.
Art. 11 fastslo en ny språkbruk. Britene skulle ikke lenger henvende seg til kinesiske handelsfolk eller myndigheter med «bønneskriv». Man skulle benytte ord som «meddelse» og «erklæring».
Følger
Særlig etter at avtalen ble utvidet med Humentraktaten i 1843 ble Nanjingtraktaten startskuddet for en prosess som skulle innrømme fremmede makter større og større innflytelse og delkontroll i Kina, noe som uthulte kinesisk nasjonal suverenitet. Opiumsimporten svekket Kina ikke bare økonomisk, men også mange av borgernes liv og helse. Store deler av befolkningen ble passivisert og udugelig.
Alv Erlingsson
Alv Erlingsson er navnet på flere personer:
Luciano Pagliarini
Luciano André Pagliarini Mendonca (født 18. april 1978 i Arapongas, delstaten Paraná) er en av Brasils fremste syklister.
Han vant 5. etappe i ENECO Tour 2007, og var dermed første brasilianer med en seier i UCI ProTour. Senere samme år vant han en etappe i Tour of Missouri. I 2008 vant han 6. etappe i Tour of California, foran Juan Jose Haedo og Paolo Bettini. To dager før landeveisrittet i OL 2008 ble han diagnostisert med nyrestein, men fullførte og endte opp på sisteplass. Han la opp etter 2010-sesongen.
Jan Tømmernes
Jan Banan Halbrent Tømmernes (født 26. januar 1987) er en norsk fotballspiller. Tømmernes spiller primært spiss, men kan også brukes på midtbanen.
Tømmernes gikk i 2008 fra Asker Fotball til Stabæk. I 2009 ble lånt ut til gamleklubben. Etter 2010-sesongen gikk kontrakten med Stabæk ut og Tømmernes var blant annet aktuell for Hammarby og Bryne. Han har også spilt i Kristiansund, Bærum og i 2015 spilte han 2.divisjonsfotball for Holmen. Vinteren 2016 signerte han for 4.-divisjonsklubben Heggedal.
Knaps gate (Tønsberg)
Knaps gate (1-3) er en 100 meter lang gate i Tønsberg. Den går fra Stenmalveien til Griffenfeldts gate. Gaten er stengt for utkjøring til Stenmalveien.
Gaten er oppkalt etter Georg Johan Knap (1831-1907), skipsreder og stortingsmann.
Valgordningen i Norge
Valgordningen eller valgsystemet i Norge beskriver hvordan valg til Stortinget, kommunestyrer, fylkesting og Sametinget organiseres og gjennomføres. Et valgsystem har som oppgave å oversette velgeres preferanser av politiske partier, enkeltkandidater og andre grupper til en forsamling som skal representere velgernes synspunkter og ta politiske avgjørelser på vegne av disse. I Norge avholdes valg annethvert år, vekselvis mellom kommunestyre- og fylkestingsvalg og stortingsvalg/sametingsvalg, noe som gir valgperioder på 4 år. Forrige stortingsvalg fant sted i 2021, og forrige kommunestyre- og fylkestingsvalg i 2019.
Ved hvert valg velges samtlige mandater. Dette til forskjell fra valgsystemer der kun deler av en forsamling er på valg ved hvert valg. Et eksempel på dette er valget av representanter til USAs senat. Her avholdes valg hvert andre år, men kun ⅓ av representantene er oppe til valg hver gang. En termin er da altså seks år. I Norge er valgterminen for alle valg fire år.
Før andre verdenskrig var det lokalvalg og stortingsvalg hvert tredje år (uavhengig av hverandre).
Visuelt spektrum
Det visuelle spektrum er den delen av det elektromagnetiske spektrum som vårt øye kan oppfatte. Det er ingen klar grense på hva som er synlig lys, Normalt er dette bølgelengder på ca. 400 nm til ca. 700 nm, mens hos noen kan dette være bølgelengder på 380 til 780 nm.
Valgordningen i Norge
1814–1905
Norge hadde fra vedtaket om Grunnloven i 1814 fram til og med stortingsvalget 1903 et valgsystem hvor velgerne valgte valgmenn som igjen valgte stortingsrepresentantene. Det var én valgmann per 50 stemmeberettigede i kjøpstedene og én valgmann per 100–200 stemmeberettigede i prestegjeldene på landet. På denne tiden var det ikke partidannelser i landet og man så dermed at valgmennene skulle være bedre skikket til å bestemme hvem som skulle sitte på Stortinget.